nibzard/narodne-novine-full-text-markdown huggingface dataset:
## Pravilnik o izmjeni Pravilnika o kakvoći stočne hrane

### NN 120/1998 (11.9.1998.), Pravilnik o izmjeni Pravilnika o kakvoći stočne hrane

# **MINISTARSTVO POLJOPRIVREDE I ŠUMARSTVA**

Na temelju članka 36. stavka 5. Zakona o stočarstvu ("Narodne novine"
br. 70/97. i 36/98.), uz suglasnost ravnatelja Državnog zavoda za normizaciju
i mjeriteljstvo i članka 24. stavak 4. Zakona o veterinarstvu ("Narodne
novine" br. 70/97), ministar poljoprivrede i šumarstva donosi

## **PRAVILNIK**

### **O IZMJENI PRAVILNIKA O KAKVOĆI STOČNE HRANE**

Članak 1.

U Pravilniku o kakvoći stočne hrane ("Narodne novine" br. 26/98), u
članku 18. u glavi tablice u koloni 9. riječi "Djelovanje ureaze mg N/g/min"
zamjenjuju se riječima "Aktivnost ureaze mg N/g/min do".

U tablici pod rednim brojem 14. u koloni 4. broj: "34" zamjenjuje se
brojem: "32".

Članak 2.

U članku 32. stavak 2. u tablici u koloni 3. pod rednim brojem 9. oznaka
"CaH4(PO4)2 2H2O" zamjenjuje
se oznakom "CaH4(PO4)2H2O"

Članak 3.

U članku 40. u glavi tablice B u koloni 4. briše se riječ "do", u koloni
6. riječ "GKM-1" zamjenjuje se riječju "GKM 2".

Članak 4.

U članku 43. tablica A u koloni 2. pod rednim brojem 5. briše se riječ
"do"; pod rednim brojem 6. briše se riječ "najmanje"; pod rednim brojem
9. iza riječi "mg/kg" dodaju se riječi ", od-do".

U glavi tablice C, u koloni 3, riječi "Ppu-0" zamjenjuju se riječima
"PPu-0", u koloni 5. riječi "PPuPt-2" zamjenjuju se riječima "PPuPT-2".

Članak 5.

U članku 44. u tablici u koloni 2. pod rednim brojem 6. iza riječi "Mangan"
dodaje se riječ "najmanje".

Članak 6.

U članku 69. u tablici u koloni 1. "Kadmij" u redu "Pojedinačne krmne
smjese s više od 8% fosfora" i redu "Mineralna krmiva" oznake količine
"0,50" i "0,75" u koloni tri zamjenjuju se oznakom količine "0,50\*" i "0,75\*".
Na kraju tablice dodaje se tekst "\* Sadržaj kadmija odnosi se na postotak
fosfora u mineralnim krmivima ili pojedinačnoj krmnoj smjesi s više od
8% fosfora - na svakih 1% fosfora, odnosi se 0,75 mg/kg odnosno 0,50 mg/kg
kadmija kojeg treba preračunati prema sadržaju fosfora u pripravku".

U tablici iza riječi "Ulje gorušice, tekuće preračunano kao" dodaje
se riječ "Allylisothiocianat".

Članak 7.

Ovaj Pravilnik stupa na snagu osmog dana od objave u "Narodnim novinama".

Klasa: 011-02/98-01/82
Urbroj: 525-01-98-01
Zagreb, 8. rujna 1998.

Ministar
**mr. Zlatko Dominiković,** v. r.

Pravilnik, NN 120/1998-1556
## Odluka o odlikovanju Nj. E. Jozefa Willema Scheffersa veleposlanika Kraljevine Nizozemske Redom kneza Branimira s ogrlicom

### NN 121/1998 (15.9.1998.), Odluka o odlikovanju Nj. E. Jozefa Willema Scheffersa veleposlanika Kraljevine Nizozemske Redom kneza Branimira s ogrlicom

# PREDSJEDNIK REPUBLIKE HRVATSKE

Na osnovi članka 98. Ustava Republike Hrvatske i članka 2., stavak 1.,
Zakona o odlikovanjima i priznanjima Republike Hrvatske ("Narodne novine"
broj 20/95), donosim

## **ODLUKU**

kojom se odlikuje

za osobit doprinos razvitku prijateljskih odnosa i suradnje između Republike
Hrvatske i Kraljevine Nizozemske, za vrijeme obnašanja dužnosti nizozemskog
veleposlanika u Republici Hrvatskoj od 1996. do 1998. godine,

#### **Nj. E. Jozef Willem Scheffers**

#### **veleposlanik Kraljevine Nizozemske**

### **REDOM KNEZA BRANIMIRA S OGRLICOM**

Broj: 01-051-98-6-16/1
Zagreb, 7. rujna 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 121/1998-1557
## Odluka o odlikovanju Nj. E. Zsolta Szalaya veleposlanika Republike Mađarske Redom kneza Branimira s ogrlicom

### NN 121/1998 (15.9.1998.), Odluka o odlikovanju Nj. E. Zsolta Szalaya veleposlanika Republike Mađarske Redom kneza Branimira s ogrlicom

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95), donosim

## **ODLUKU**

kojom se odlikuje

za osobit doprinos razvitku prijateljskih odnosa i suradnje između Republike
Hrvatske i Republike Mađarske, za vrijeme obnašanja dužnosti mađarskog
veleposlanika u Republici Hrvatskoj od 1995. do 1998. godine,

#### **Nj. E. dr. Zsolt Szalay**

#### **veleposlanik Republike Mađarske**

### **REDOM KNEZA BRANIMIRA S OGRLICOM**

Broj: 01-051-98-6-14/1
Zagreb, 7. rujna 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 121/1998-1558
## Odluka o postavljenju Zdenka Karakaša za izvanrednog i opunomoćenog veleposlanika Republike Hrvatske u Republici Poljskoj

### NN 121/1998 (15.9.1998.), Odluka o postavljenju Zdenka Karakaša za izvanrednog i opunomoćenog veleposlanika Republike Hrvatske u Republici Poljskoj

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam ZDENKA KARAKAŠA za izvanrednog i opunomoćenog veleposlanika
Republike Hrvatske u Republici Poljskoj, sa sjedištem u Varšavi.

Ova Odluka stupa na snagu 1. listopada 1998.

Broj: 081-98-1621/1
Zagreb, 8. rujna 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 121/1998-1559
## Odluka o razrješenju dr. Maria Mikolića dužnosti izvanrednog i opunomoćenog veleposlanika Republike Hrvatske u Kraljevini Norveškoj

### NN 121/1998 (15.9.1998.), Odluka o razrješenju dr. Maria Mikolića dužnosti izvanrednog i opunomoćenog veleposlanika Republike Hrvatske u Kraljevini Norveškoj

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U KRALJEVINI NORVEŠKOJ**

dr. MARIO MIKOLIĆ razrješuje se dužnosti izvanrednog i opunomoćenog
veleposlanika Republike Hrvatske u Kraljevini Norveškoj, sa sjedištem u
Kopenhagenu.

Ova Odluka stupa na snagu danom donošenja.

Broj: 081-98-1591/1
Zagreb, 4. rujna 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 121/1998-1560
## Odluka o postavljenju dr. Zorana Andrića za izvanrednog i opunomoćenog veleposlanika Republike Hrvatske u Republici Indiji

### NN 121/1998 (15.9.1998.), Odluka o postavljenju dr. Zorana Andrića za izvanrednog i opunomoćenog veleposlanika Republike Hrvatske u Republici Indiji

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam dr. ZORANA ANDRIĆA za izvanrednog i opunomoćenog veleposlanika
Republike Hrvatske u Republici Indiji, sa sjedištem u New Delhiju.

Ova Odluka stupa na snagu 15. listopada 1998.

Broj: 081-98-1590/1
Zagreb, 9. rujna 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 121/1998-1561
## Odluka o razrješenju Tomislava Karamarka dužnosti pomoćnika ministra unutarnjih poslova

### NN 121/1998 (15.9.1998.), Odluka o razrješenju Tomislava Karamarka dužnosti pomoćnika ministra unutarnjih poslova

# PREDSJEDNIK REPUBLIKE HRVATSKE

Na osnovi članka 42. stavka 2. Zakona o sustavu državne uprave ("Narodne
novine" broj 75/93.), donosim

## **ODLUKU**

### **O RAZRJEŠENJU POMOĆNIKA MINISTRA UNUTARNJIH POSLOVA**

TOMISLAV KARAMARKO razrješuje se dužnosti pomoćnika ministra unutarnjih
poslova, radi odlaska na novu dužnost.

Ova Odluka stupa na snagu danom donošenja.

Broj: 01-98-1626/1
Zagreb, 10. rujna 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 121/1998-1562
## Odluka o imenovanju Tomislava Družaka pomoćnikom ministra unutarnjih poslova

### NN 121/1998 (15.9.1998.), Odluka o imenovanju Tomislava Družaka pomoćnikom ministra unutarnjih poslova

# PREDSJEDNIK REPUBLIKE HRVATSKE

Na osnovi članka 42. stavka 2. Zakona o sustavu državne uprave ("Narodne
novine" broj 75/93.), donosim

## **ODLUKU**

### **O IMENOVANJU POMOĆNIKA MINISTRA UNUTARNJIH POSLOVA**

TOMISLAV DRUŽAK imenuje se pomoćnikom ministra unutarnjih poslova za
kadrovske, pravne i obrazovne poslove.

Ova Odluka stupa na snagu 15. listopada 1998.

Broj: 01-98-1627/1
Zagreb, 10. rujna 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 121/1998-1563
## Rješenje o razrješenju mr. Paška Romića položaja pomoćnika ministra pravosuđa

### NN 121/1998 (15.9.1998.), Rješenje o razrješenju mr. Paška Romića položaja pomoćnika ministra pravosuđa

# **VLADA REPUBLIKE HRVATSKE**

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 42. stavka 2. Zakona o sustavu državne uprave
("Narodne novine", broj 75/93), Vlada Republike Hrvatske je na sjednici
održanoj 10. rujna 1998. godine donijela

## **RJEŠENJE**

### **O RAZRJEŠENJU POMOĆNIKA MINISTRA PRAVOSUĐA**

Razrješuje se mr. PAŠKO ROMIĆ položaja pomoćnika ministra pravosuđa
s danom 1. rujna 1998., radi odlaska u mirovinu.

Klasa: 080-02/98-02/59
Urbroj: 50304/2-98-01
Zagreb, 10. rujna 1998.

Predsjednik
**mr. Zlatko Mateša,** v. r.

---

Rješenje, NN 121/1998-1564
## Ispravak Odluke o izmjeni Odluke o kontnom planu za banke i štedionice

### NN 121/1998 (15.9.1998.), Ispravak Odluke o izmjeni Odluke o kontnom planu za banke i štedionice

# VLADA REPUBLIKE HRVATSKE

Nakon izvršenog uspoređivanja s izvornim tekstom utvrđena je pogreška
u Odluci o izmjeni Odluke o kontnom planu za banke i štedionice, objavljenom
u "Narodnim novinama", broj 114 od 1. rujna 1998. godine, te
se daje

## **ISPRAVAK**

### **ODLUKE O IZMJENI ODLUKE O KONTNOM PLANU ZA BANKE I ŠTEDIONICE**

U točci I. stavku 1. umjesto broja "47/98" treba stajati broj
"48/98".

**NAPOMENA:** Izvršena je ispravka na web stranici u broju 114 iz
1998.g.

Urbroj: 50501-98-787
Zagreb, 14. rujna 1998.

Glavni i odgovorni urednik
**Marijan Prus,** v. r.

Odluka, NN 121/1998-1565
## Odluka o odlikovanju bivše predsjednice Vlade Ujedinjene Kraljevine Velike Britanije i Sjeverne Irske i članice Gornjeg doma Parlamenta Velike Britanije, barunice Margaret Thatcher Veleredom kralja DmItra Zvonimira s lentom i Danicom

### NN 122/1998 (18.9.1998.), Odluka o odlikovanju bivše predsjednice Vlade Ujedinjene Kraljevine Velike Britanije i Sjeverne Irske i članice Gornjeg doma Parlamenta Velike Britanije, barunice Margaret Thatcher Veleredom kralja DmItra Zvonimira s lentom i Danicom

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95), donosim

## **ODLUKU**

kojom se

bivša predsjednica Vlade Ujedinjene Kraljevine
Velike Britanije i Sjeverne Irske i članica Gornjeg doma Parlamenta Velike
Britanije
**barunica Margaret Thatcher**

odlikuje

### **VELEREDOM KRALJA DMITRA ZVONIMIRA S LENTOM I DANICOM**

za izrazit osobni doprinos promicanju prijateljskih odnosa između Velike
Britanije i Republike Hrvatske, te iskazanu potporu uspostavi slobodne
i nezavisne, demokratske i suverene hrvatske države.

Broj: 01-051-98-4-3/1
Zagreb, 15. rujna 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 122/1998-5610
## Odluka o odlikovanju istaknutog hrvatskog slikara Slavka Šohaja Redom hrvatskog pletera

### NN 122/1998 (18.9.1998.), Odluka o odlikovanju istaknutog hrvatskog slikara Slavka Šohaja Redom hrvatskog pletera

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2., stavak
1. Zakona o odlikovanjima i priznanjima Republike Hrvatske ("Narodne novine"
broj 20/95), donosim

## **ODLUKU**

kojom se istaknuti hrvatski slikar

### **Slavko Šohaj**

odlikuje

za osobit doprinos suvremenom hrvatskom slikarstvu, a u prigodi 90.
godišnjice života i 70. obljetnice umjetničkog rada

### **REDOM HRVATSKOG PLETERA**

Broj: 01-051-98-16-9/1
Zagreb, 14. rujna 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 122/1998-5620
## Odluka o promjeni svote carine po mjernoj jedinici pri uvozu pojedinih poljoprivrednih i prehrambenih proizvoda iz Dodatka A Carinske tarife

### NN 122/1998 (18.9.1998.), Odluka o promjeni svote carine po mjernoj jedinici pri uvozu pojedinih poljoprivrednih i prehrambenih proizvoda iz Dodatka A Carinske tarife

# **VLADA REPUBLIKE HRVATSKE**

Na temelju članka 7. Zakona o carinskoj tarifi ("Narodne novine", br.
49/96 i 80/96), Vlada Republike Hrvatske je na sjednici održanoj 17. rujna
1998. godine donijela

## **ODLUKU**

### **O PROMJENI SVOTE CARINE PO MJERNOJ JEDINICI PRI UVOZU POJEDINIH POLJOPRIVREDNIH I PREHRAMBENIH PROIZVODA IZ DODATKA A CARINSKE TARIFE**

I.

Visina svote carine po mjernoj jedinici pri uvozu poljoprivrednih i
prehrambenih proizvoda iz ovih tarifnih oznaka iz Dodatka A Carinske tarife
mijenja se i iznosi:

|  |  |  |  |  |
| --- | --- | --- | --- | --- |
| **Tarifni  broj  Carinske  tarife** | **Tarifna  oznaka** | **Naziv** | **Mjerna  jedinica** | **Svota carine  u kunama  po mjernoj  jedinici** |
| 07.07 |  | Krastavci i kornišoni, svježi   ili rashlađeni: |  |  |
|  | 0707.001 | - - - krastavci | kg | 1.65 |
| 07.09 |  | Ostalo povrće, svježe ili   rashlađeno |  |  |
|  | 0709.60 | Paprike iz roda Capsicum ili   roda Pimenta: |  |  |
|  | 0709.609 | - - - ostala | kg | 3.00 |
| 08.05 |  | Agrumi, svježi ili suhi: |  |  |
|  | 0805.20 | - Mandarine (uključujući tangirske i satsumas   mandarine); hibridi agruma   (klementina, vilking i sl.) | kg | 1.40 |
| 08.06 |  | Grožđe, svježe ili suho: |  |  |
|  | 0806.10 | - Svježe: |  |  |
|  | 0806.101 | - - - za preradu | kg | 1.05 |
| 08.08 |  | Jabuke, kruške i dunje, svježe: |  |  |
|  | 0808.20 | - Kruške i dunje | kg | 1.10 |
| 08.09 |  | Marelice (kajsije), trešnje i višnje,   breskve (uključujući nektarine),   šljive i divlje šljive, svježe: |  |  |
|  | 0809.30 | - Breskve, uključujući nektarine | kg | 0.00 |
| 08.10 |  | Ostalo svježe voće: |  |  |
|  | 0810.10 | - Jagode | kg | 0.00 |

II.

Danom stupanja na snagu ove Odluke prestaje važiti sadržaj Dodatka A
- Svota carine po mjernoj jedinici robe za poljoprivredne i prehrambene
proizvode - unutar Carinske tarife ("Narodne novine", br. 49/96, 73/96,
81/96, 93/96, 11/97, 32/97, 51/97, 73/97, 76/97, 96/97, 101/97, 112/97,
119/97, 139/97, 142/97, 5/98, 19/98, 24/98, 34/98, 35/98, 36/98, 48/98,
71/98, 89/98, 90/98, 98/98 i 120/98), za tarifne oznake navedene u ovoj
Odluci.

III.

Ova Odluka stupa na snagu četvrtog dana od dana objave u "Narodnim novinama".

Klasa: 413-01/96-03/02
Urbroj: 5030115-98-33
Zagreb, 17. rujna 1998.

Predsjednik
**mr. Zlatko Mateša,** v. r.

Odluka, NN 122/1998-5630
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o dopuni Odluke o imenovanju nacionalnog povjerenika Republike Hrvatske i članova Hrvatskog nacionalnog odbora Svjetske izložbe EXPO 2000 u Hannoveru

### NN 122/1998 (18.9.1998.), Odluka o dopuni Odluke o imenovanju nacionalnog povjerenika Republike Hrvatske i članova Hrvatskog nacionalnog odbora Svjetske izložbe EXPO 2000 u Hannoveru

# **VLADA REPUBLIKE HRVATSKE**

Na temelju članka 23. stavka 1. Zakona o Vladi Republike Hrvatske ("Narodne
novine", broj 101/98), Vlada Republike Hrvatske je na sjednici održanoj
17. rujna 1998. godine, donijela

## **ODLUKU**

### **O DOPUNI ODLUKE O IMENOVANJU NACIONALNOG POVJERENIKA REPUBLIKE HRVATSKE I ČLANOVA HRVATSKOG NACIONALNOG ODBORA SVJETSKE IZLOŽBE EXPO 2000 U HANNOVERU**

I.

U Odluci o imenovanju nacionalnog povjerenika Republike Hrvatske i članova
Hrvatskog nacionalnog odbora Svjetske izložbe EXPO 2000 u Hannoveru ("Narodne
novine", br. 69/97 i 87/98) u točki I. dodaje se stavak 2. koji glasi:

"Za zamjenika nacionalnog povjerenika Republike Hrvatske iz stavka 1.
ove točke imenuje se Vjekoslav Križanec, generalni konzul Republike Hrvatske
u Hamburgu."

II.

Ova Odluka stupa na snagu danom donošenja, a objavit će se u "Narodnim
novinama".

Klasa: 612-05/96-01/05
Urbroj: 5030102-98-3
Zagreb, 17. rujna 1998.

Predsjednik
**mr. Zlatko Mateša,** v. r.

Odluka, NN 122/1998-5640
## Naredba o izmjeni Naredbe o sprečavanju širenja i suzbijanju smrdljive snijeti - Trilletia spp.

### NN 122/1998 (18.9.1998.), Naredba o izmjeni Naredbe o sprečavanju širenja i suzbijanju smrdljive snijeti - Trilletia spp.

# **MINISTARSTVO POLJOPRIVREDE I ŠUMARSTVA**

Na temelju članka 12. stavka 1. točke 1., 4. i 12. i članka 13. Zakona
o zaštiti bilja ("Narodne novine", broj 10/94), ministar poljoprivrede
i šumarstva donosi

## **NAREDBU**

### **O IZMJENI NAREDBE O SPREČAVANJU ŠIRENJA I SUZBIJANJU SMRDLJIVE SNIJETI - *Tilletia spp.***

Članak 1.

U Naredbi o sprečavanju širenja i suzbijanju smrdljive snijeti - *Tilleta
spp.* ("Narodne novine", broj 100/98), članak 7. stavak 1. mijenja se
i glasi:

"Za uništeno zrno zaraženog bilja, posjednik bilja nema pravo na naknadu,
a troškove zakopavanja zaraženog bilja snose posjednici bilja."

Članak 2.

Ova Naredba stupa na snagu danom objave u "Narodnim novinama".

Klasa: 011-2/90-1/92
Urbroj: 525-08-98-1
Zagreb, 15. rujna 1998.

Ministar
**mr. Zlatko Dominiković,** v. r.

Naredba, NN 122/1998-5650
## Odluka o prestanku sanacije "Cromax"-a d.d., Bjelovar

### NN 123/1998 (22.9.1998.), Odluka o prestanku sanacije "Cromax"-a d.d., Bjelovar

# **VLADA REPUBLIKE HRVATSKE**

Na temelju članka 2. i 3. Zakona o sanaciji određenih poduzeća ("Narodne
novine", br. 56/95 i 44/98), Vlada Republike Hrvatske je na sjednici održanoj
17. rujna 1998. godine, donijela

## **ODLUKU**

### **O PRESTANKU SANACIJE "CROMAX"-a d.d., BJELOVAR**

I.

Okončava se postupak sanacije po Zakonu o sanaciji određenih poduzeća,
dioničkog društva "Cromax" d.d., Bjelovar, sa danom 30. listopada 1998.
godine.

II.

Danom 31. listopada 1998. godine prestaje važiti Odluka o sanaciji "Cromax"-a
d.d., Bjelovar ("Narodne novine", br. 26/96 i 113/98).

III.

Ova Odluka stupa na snagu danom objave u "Narodnim novinama".

Klasa: 432-02/97-01/47
Urbroj: 5030115-98-2
Zagreb, 17. rujna 1998.

Predsjednik
**mr. Zlatko Mateša,** v. r.

Odluka, NN 123/1998-1566
## Rješenje o imenovanju dr. Marka Žaje tajnikom Ministarstva vanjskih poslova

### NN 123/1998 (22.9.1998.), Rješenje o imenovanju dr. Marka Žaje tajnikom Ministarstva vanjskih poslova

# **VLADA REPUBLIKE HRVATSKE**

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 41. stavka 2. Zakona o sustavu državne uprave
("Narodne novine", broj 75/93), Vlada Republike Hrvatske je na sjednici
održanoj 17. rujna 1998. godine donijela

## **RJEŠENJE**

### **O IMENOVANJU TAJNIKA MINISTARSTVA VANJSKIH POSLOVA**

Imenuje se dr. MARKO ŽAJA tajnikom Ministarstva vanjskih poslova s danom
1. listopada 1998.

Klasa: 080-02/98-01/166
Urbroj: 50304/2-98-01
Zagreb, 17. rujna 1998.

Predsjednik
**mr. Zlatko Mateša,** v. r.

Rješenje, NN 123/1998-1567
## Rješenje o razrješenju mr. Nevena Jurice položaja predstojnika Ureda za priopćavanje Vlade Republike Hrvatske

### NN 123/1998 (22.9.1998.), Rješenje o razrješenju mr. Nevena Jurice položaja predstojnika Ureda za priopćavanje Vlade Republike Hrvatske

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 4. stavka 3. Uredbe o Uredu za priopćavanje
Vlade Republike Hrvatske ("Narodne novine", broj 8/97), Vlada Republike
Hrvatske je na sjednici održanoj 17. rujna 1998. godine donijela

## **RJEŠENJE**

### **O RAZRJEŠENJU PREDSTOJNIKA UREDA ZA PRIOPĆAVANJE VLADE REPUBLIKE HRVATSKE**

Razrješuje se mr. NEVEN JURICA položaja predstojnika Ureda za priopćavanje
Vlade Republike Hrvatske s danom 14. rujna 1998., radi odlaska na novu
dužnost.

Klasa: 080-02/98-02/69
Urbroj: 50304/2-98-01
Zagreb, 17. rujna 1998.

Predsjednik
**mr. Zlatko Mateša,** v. r.

Rješenje, NN 123/1998-1568
## Odluka o postavljenju dr. Darka Bekića za izvanrednog i opunomoćenog veleposlanika Republike Hrvatske u Portugalskoj Republici

### NN 124/1998 (23.9.1998.), Odluka o postavljenju dr. Darka Bekića za izvanrednog i opunomoćenog veleposlanika Republike Hrvatske u Portugalskoj Republici

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam dr. DARKA BEKIĆA za izvanrednog i opunomoćenog veleposlanika
Republike Hrvatske u Portugalskoj Republici, sa sjedištem u Lisabonu.

Ova Odluka stupa na snagu danom donošenja.

Broj: 081-98-1682/1
Zagreb, 16. rujna 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 124/1998-1569
## Odluka o razrješenju Franje Antuna Blaževića dužnosti izvanrednog i opunomoćenog veleposlanika Republike Hrvatske u Republici Boliviji

### NN 124/1998 (23.9.1998.), Odluka o razrješenju Franje Antuna Blaževića dužnosti izvanrednog i opunomoćenog veleposlanika Republike Hrvatske u Republici Boliviji

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U REPUBLICI BOLIVIJI**

FRANJO ANTUN BLAŽEVIĆ razrješuje se dužnosti izvanrednog i opunomoćenog
veleposlanika Republike Hrvatske u Republici Boliviji, sa sjedištem u Santiagu,
radi odlaska na novu dužnost.

Ova Odluka stupa na snagu 31. prosinca 1998.

Broj: 081-98-1678/1
Zagreb, 17. rujna 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 124/1998-1570
## Odluka o razrješenju Franje Antuna Blaževića dužnosti izvanrednog i opunomoćenog veleposlanika Republike Hrvatske u Republici Peru

### NN 124/1998 (23.9.1998.), Odluka o razrješenju Franje Antuna Blaževića dužnosti izvanrednog i opunomoćenog veleposlanika Republike Hrvatske u Republici Peru

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U REPUBLICI PERU**

FRANJO ANTUN BLAŽEVIĆ razrješuje se dužnosti izvanrednog i opunomoćenog
veleposlanika Republike Hrvatske u Republici Peru, sa sjedištem u Santiagu,
radi odlaska na novu dužnost.

Ova Odluka stupa na snagu 31. prosinca 1998.

Broj: 081-98-1679/1
Zagreb, 17. rujna 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 124/1998-1571
## Odluka o osnivanju Konzulata Republike Hrvatske u Državi Izrael, sa sjedištem u Tel Avivu

### NN 124/1998 (23.9.1998.), Odluka o osnivanju Konzulata Republike Hrvatske u Državi Izrael, sa sjedištem u Tel Avivu

# **PREDSJEDNIK REPUBLIKE HRVATSKE**

Na osnovi članka 99. Ustava Republike Hrvatske i članka 17. Zakona o
vanjskim poslovima ("Narodne novine" broj 48/96.), donosim

## **ODLUKU**

### **O OSNIVANJU KONZULATA REPUBLIKE HRVATSKE U DRŽAVI IZRAEL, SA SJEDIŠTEM U TEL AVIVU**

Osniva se Konzulat Republike Hrvatske u Državi Izrael, sa sjedištem
u Tel Avivu, na čelu s počasnim konzulom i konzularnim područjem koje obuhvaća
Tel Aviv i središnji dio Države Izrael.

Ova Odluka stupa na snagu danom donošenja.

Broj: 081-98-1683/1
Zagreb, 17. rujna 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 124/1998-1572
## Rješenje o izdavanju dozvole za obavljanje poslova s vrijednosnim papirima trgovačkom društvu CEUFIN BROKERS d.o.o. iz Zagreba

### NN 126/1998 (25.9.1998.), Rješenje o izdavanju dozvole za obavljanje poslova s vrijednosnim papirima trgovačkom društvu CEUFIN BROKERS d.o.o. iz Zagreba

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("Narodne novine" 107/95., dalje: Zakon), Komisija
za vrijednosne papire Republike Hrvatske (dalje: Komisija), temeljem zahtjeva
trgovačkog društva CEUFIN BROKERS d.o.o. za poslovanje vrijednosnim papirima,
Zagreb, Koturaška cesta 73 (dalje: Društvo), podnesenog dana 28. veljače
1997. godine, kojim se traži izdavanje dozvole za obavljanje poslova s
vrijednosnim papirima iz članka 26. stavak 1. toč. 1.-8. Zakona, na sjednici
održanoj dana 1. rujna 1998. godine, donosi slijedeće

## **RJEŠENJE**

1. Trgovačkom društvu CEUFIN BROKERS d.o.o. za poslovanje vrijednosnim
papirima, Zagreb, Koturaška cesta 73, izdaje se dozvola za obavljanje poslova
s vrijednosnim papirima iz članka 26. stavak 1. toč. 1.-8. Zakona i to:

*1. kupnja i prodaja vrijednosnih papira po nalogu nalogodavca (u
svoje ime, a za tuđi račun),*

*2. trgovina u spekulacijske svrhe - kupnja i prodaja vrijednosnih
papira u svoje ime i za svoj račun,*

*3. poslovi posebne burzovne trgovine,*

*4. upravljanje portfeljem vrijednosnih papira za račun klijenta,*

*5. obavljanje poslova agenta izdanja pri izdavanju novih vrijednosnih
papira,*

*6. pokroviteljstvo izdanja,*

*7. investicijsko savjetovanje,*

*8. poslovi transfernog agenta.*

2. Dozvola za obavljanje poslova vrijednosnim papirima iz članka 26.
stavak 1. toč. 1.-3., 5., 6. i 8. Zakona, vrijedi od dana izdavanja, a
izdaje se na neodređeno vremensko razdoblje.

3. Dozvola za obavljanje poslova vrijednosnim papirima iz članka 26.
stavak 1. toč. 4. i 7. Zakona, vrijedi od dana izdavanja, a izdaje se na
određeno vremensko razdoblje, zaključno s danom kojim Komisija otpočne
sa izdavanjem dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 44 (četrdesetčetiri), s danom upisa
1. IX. 1998. godine.

5. Ovo rješenje objavljuje se u "Narodnim novinama".

Klasa: 450-08/97-01/31
Urbroj: 567-03/98-10
Zagreb, 1. rujna 1998.

Predsjednik Komisije
**Ivica Smiljan,** v. r.

Rješenje, NN 126/1998-1577
## Rješenje o izdavanju dozvole za obavljanje poslova s vrijednosnim papirima trgovačkom društvu PBZ - KAPITAL d.o.o. iz Zagreba

### NN 126/1998 (25.9.1998.), Rješenje o izdavanju dozvole za obavljanje poslova s vrijednosnim papirima trgovačkom društvu PBZ - KAPITAL d.o.o. iz Zagreba

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("Narodne novine" 107/95, dalje: Zakon), Komisija
za vrijednosne papire Republike Hrvatske (dalje: Komisija), temeljem zahtjeva
trgovačkog društva PBZ - KAPITAL d.o.o. za poslovanje vrijednosnim papirima,
Zagreb, Savska cesta 28 (dalje: Društvo), podnesenog dana 20. svibnja 1998.
godine, kojim se traži izdavanje dozvole za obavljanje poslova s vrijednosnim
papirima iz članka 26. stavak 1. toč. 1.-4., 7. i 8. Zakona, na sjednici
održanoj dana 1. rujna 1998. godine, donijela je slijedeće

## **RJEŠENJE**

1. Trgovačkom društvu PBZ - KAPITAL d.o.o. za poslovanje vrijednosnim
papirima, Zagreb, Savska cesta 28, izdaje se dozvola za obavljanje poslova
s vrijednosnim papirima iz članka 26. stavak 1. toč. 1.-4., 7. i 8. Zakona
i to:

*1. kupnja i prodaja vrijednosnih papira po nalogu (u svoje ime, a
za tuđi račun)*

*2. trgovina u spekulacijske svrhe - kupnja i prodaja vrijednosnih
papira u svoje ime i za svoj račun*

*3. poslovi posebne burzovne trgovine*

*4. upravljanje portfeljem vrijednosnih papira za račun klijenta*

*5. investicijsko savjetovanje*

*6. poslovi transfernog agenta*

2. Dozvola za obavljanje poslova vrijednosnim papirima iz članka 26.
stavak 1. toč. 1.-3. i 8. Zakona, vrijedi od dana izdavanja, a izdaje se
na neodređeno vremensko razdoblje.

3. Dozvola za obavljanje poslova vrijednosnim papirima iz članka 26.
stavak 1. toč. 4.i 7. Zakona, vrijedi od dana izdavanja, a izdaje se na
određeno vremensko razdoblje, zaključno s danom kojim Komisija otpočne
sa izdavanjem dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 43 (četrdesettri), s danom upisa
1. rujna 1998. godine.

5. Ovo rješenje objavljuje se u "Narodnim novinama".

Klasa: UP/I-450-08/98-01/57
Urbroj: 567-03/98-5
Zagreb, 1. rujna 1998.

Predsjednik Komisije
**Ivica Smiljan,** v. r.

Rješenje, NN 126/1998-1578
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Juri Zubaku iz Zagreba

### NN 126/1998 (25.9.1998.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Juri Zubaku iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona), Komisija za vrijednosne papire Republike
Hrvatske (dalje: Komisija), temeljem zahtjeva Jure Zubaka iz Zagreba, Aerodrom
10, JMBG: 1809963330151, podnesenog dana 29. srpnja 1998. godine, za izdavanje
dozvole za obavljanje poslova ovlaštenog posrednika pri trgovini vrijednosnim
papirima, na sjednici održanoj dana 1. rujna 1998. godine, donijela je
sljedeće

## **RJEŠENJE**

1. Juri Zubaku iz Zagreba, Aerodrom 10, JMBG: 1809963330151 izdaje se
dozvola za obavljanje poslova ovlaštenog posrednika pri trgovini vrijednosnim
papirima.

2. Dozvola vrijedi od dana izdavanja, a izdaje se na rok od 1 godine,
do zaključno 1. rujna 1999. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 76 (sedamdesetšest), s danom upisa
1. rujna 1998. godine.

4. Ovo rješenje objavljuje se u "Narodnim novinama".

Klasa: UP/I-450-08/98-01/81
Urbroj: 567-03/98-2
Zagreb, 1. rujna 1998.

Predsjednik Komisije
**Ivica Smiljan,** v. r.

Rješenje, NN 126/1998-1579
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Ivanu Hrenu iz Zagreba

### NN 126/1998 (25.9.1998.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Ivanu Hrenu iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakon), Komisija za vrijednosne papire Republike
Hrvatske (dalje: Komisija), temeljem zahtjeva Ivana Hrena iz Zagreba, Đačka
47, JMBG: 1110958330182, podnesenog dana 30. prosinca 1997. godine, za
izdavanje dozvole za obavljanje poslova ovlaštenog posrednika pri trgovini
vrijednosnim papirima, na sjednici održanoj dana 1. rujna 1998. godine,
donijela je sljedeće:

## **RJEŠENJE**

1. Ivanu Hrenu iz Zagreba, Đačka 47, JMBG: 1110958330182 izdaje se dozvola
za obavljanje poslova ovlaštenog posrednika pri trgovini vrijednosnim papirima.

2. Dozvola vrijedi od dana izdavanja, a izdaje se na rok od 1 godine,
do zaključno 1. rujna 1999. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 77 (sedamdesetsedam), s danom
upisa 1. rujna 1998. godine.

4. Ovo rješenje objavljuje se u "Narodnim novinama".

Klasa: UP/I-450-08/97-01/198
Urbroj: 567-03/98-2
Zagreb, 1. rujna 1998.

Predsjednik Komisije
**Ivica Smiljan,** v. r.

Rješenje, NN 126/1998-1580
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Željki Zoričić iz Karlovca

### NN 126/1998 (25.9.1998.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Željki Zoričić iz Karlovca

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona) i odredbama članka 14. Pravilnika o uvjetima
i postupku izdavanja dozvola društvu za poslovanje vrijednosnim papirima
i ovlaštenom posredniku za obavljanje poslova trgovine vrijednosnim papirima
("Narodne novine" 56/97, dalje: Pravilnik), Komisija za vrijednosne papire
Republike Hrvatske (dalje: Komisija), temeljem zahtjeva Željke Zoričić
iz Karlovca, M. Vrhovca 11, JMBG: 1802973345012, podnesenog dana 24. kolovoza
1998. godine, za produljenje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj dana 1. rujna
1998. godine, donijela je sljedeće:

## **RJEŠENJE**

1. Željki Zoričić iz Karlovca, M. Vrhovca 11, JMBG: 1802973345012, produljuje
se dozvola za obavljanje poslova ovlaštenog posrednika pri trgovini vrijednosnim
papirima.

2. Dozvola se produljuje na rok od 1 godine, do zaključno 1. rujna 1999.
godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 21 (dvadesetjedan), s danom upisa
1. rujna 1998. godine.

4. Ovo rješenje objavljuje se u "Narodnim novinama".

Klasa: UP/I-450-08/98-01/85
Urbroj: 567-03/98-2
Zagreb, 1. rujna 1998.

Predsjednik Komisije
**Ivica Smiljan,** v. r.

Rješenje, NN 126/1998-1581
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Anki Perić iz Karlovca

### NN 126/1998 (25.9.1998.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Anki Perić iz Karlovca

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona) i odredbama članka 14. Pravilnika o uvjetima
i postupku izdavanja dozvola društvu za poslovanje vrijednosnim papirima
i ovlaštenom posredniku za obavljanje poslova trgovine vrijednosnim papirima
("Narodne novine" 56/97, dalje: Pravilnik), Komisija za vrijednosne papire
Republike Hrvatske (dalje: Komisija), temeljem zahtjeva Anke Perić iz Karlovca,
Andrije Hebranga 30, JMBG: 1003956345025, podnesenog dana 24. kolovoza
1998. godine, za produljenje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj dana 1. rujna
1998. godine, donijela je sljedeće:

## **RJEŠENJE**

1. Anki Perić iz Karlovca, Andrije Hebranga 30, JMBG: 1003956345025,
produljuje se dozvola za obavljanje poslova ovlaštenog posrednika pri trgovini
vrijednosnim papirima.

2. Dozvola se produljuje na rok od 1 godine, do zaključno 1. rujna 1999.
godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 20 (dvadeset), s danom upisa 1.
rujna 1998. godine.

4. Ovo rješenje objavljuje se u "Narodnim novinama".

Klasa: UP/I-450-08/98-01/84
Urbroj: 567-03/98-2
Zagreb, 1. rujna 1998.

Predsjednik Komisije
**Ivica Smiljan,** v. r.

Rješenje, NN 126/1998-1582
## Rješenje o odobrenju skraćenog prospekta o izdavanju dionica privatnim izdanjem trgovačkom društvu OTIS DIZALA d.d. iz Zagreba

### NN 126/1998 (25.9.1998.), Rješenje o odobrenju skraćenog prospekta o izdavanju dionica privatnim izdanjem trgovačkom društvu OTIS DIZALA d.d. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. točke 2. i članka 20. stavka
1. i 2. Zakona o izdavanju i prometu vrijednosnim papirima ("Narodne novine",
broj 107/95.), Komisija za vrijednosne papire Republike Hrvatske (u daljnjem
tekstu: Komisija), temeljem zahtjeva trgovačkog društva OTIS DIZALA d.d.
Zagreb, Prilaz V. Brajkovića 15, za odobrenje prospekta o izdavanju dionica
serije "B" privatnim izdanjem, na sjednici održanoj dana 1. rujna 1998.
godine donijela je sljedeće

## **RJEŠENJE**

### **O ODOBRENJU SKRAĆENOG PROSPEKTA O IZDAVANJU DIONICA PRIVATNIM IZDANJEM**

1. Trgovačkom društvu OTIS DIZALA d.d. Zagreb, Prilaz V. Brajkovića
15, odobrava se skraćeni prospekt o izdavanju 3.594 redovnih dionica na
ime privatnim izdanjem, serije "B", ukupne vrijednosti 6.469.200,00 kuna,
nominalne vrijednosti 1.800,00 kuna po dionici.

2. Ovo rješenje objavit će se u "Narodnim novinama".

Klasa: UP/I-450-08/98-01/82
Urbroj: 567-01/97-4
Zagreb, 1. rujna 1998.

Predsjednik Komisije
**Ivica Smiljan,** v. r.

Rješenje, NN 126/1998-1583
## Pravilnik o načinu postupanja i pohrani izjava o imovini

### NN 127/1998 (29.9.1998.), Pravilnik o načinu postupanja i pohrani izjava o imovini

# **HRVATSKI DRŽAVNI SABOR**

Na temelju članka 21. Zakona o obvezama i pravima državnih dužnosnika
("Narodne novine", br. 101/98.) donosim

## **PRAVILNIK**

### **O NAČINU POSTUPANJA I POHRANI IZJAVA O IMOVINI**

Članak 1.

Ovim se Pravilnikom uređuje način postupanja i pohrane pisanih izjava
o imovini, stupanjem na dužnost i prestankom obnašanja dužnosti osoba iz
članaka 1. i 3. Zakona o obvezama i pravima državnih dužnosnika (u daljnjem
tekstu: Zakon).

Članak 2.

Izjave iz članka 1. ovoga Pravilnika dostavljaju se u zatvorenoj omotnici
predsjedniku Hrvatskoga državnog sabora.

Članak 3.

Izjave iz članka 1. ovoga Pravilnika pohranjuju se u sefu predsjednika
Hrvatskoga državnog sabora za vrijeme trajanja dužnosti osoba iz članka
3. Zakona.

Prestankom obnašanja dužnosti, izjave se pohranjuju u Pismohrani Hrvatskoga
državnog sabora.

Članak 4.

Predsjednik Hrvatskoga državnog sabora dostavlja izjave o imovini iz
članka 1. ovoga Pravilnika, predsjedniku Etičkog povjerenstva državnog
sabora na njegov pisani zahtjev.

Predsjednik Etičkog povjerenstva Hrvatskoga državnog sabora vraća predsjedniku
Hrvatskoga državnog sabora izjavu, odmah nakon što je Etičko povjerenstvo
izvršilo uvid u istu.

Članak 5.

Podaci iz izjava, iz članka 1. ovoga pravilnika dostupni su javnosti.

Podaci iz izjava bit će objavljeni u "Izvješćima hrvatskoga Sabora".

Članak 6.

Ovaj Pravilnik stupa na snagu danom objave u "Narodnim novinama".

Klasa: 013-03/98-01/05
Zagreb, 28. rujna 1998.

Predsjednik
Hrvatskoga državnog sabora
**akademik Vlatko Pavletić,** v. r.

Pravilnik, NN 127/1998-1584
## Uredba o broju igračnica koje mogu trajno ili povremeno poslovati na području Republike Hrvatske

### NN 127/1998 (29.9.1998.), Uredba o broju igračnica koje mogu trajno ili povremeno poslovati na području Republike Hrvatske

# VLADA REPUBLIKE HRVATSKE

Na temelju članka 37. stavka 2. Zakona o igrama na sreću ("Narodne
novine", broj 36/98), Vlada Republike Hrvatske je na sjednici održanoj
24. rujna 1998. godine donijela

## UREDBU

### O BROJU IGRAČNICA KOJE MOGU TRAJNO ILI POVREMENO POSLOVATI NA PODRUČJU REPUBLIKE HRVATSKE

Članak 1.

Ovom se Uredbom određuje da na području Republike Hrvatske trajno posluje
15 igračnica i 15 igračnica koje posluju povremeno.

Članak 2.

Sadašnjih 10 igračnica koje su osnovane u skladu s odredbama Zakona
o igrama na sreću i zabavnim igrama ("Narodne novine" br. 61/91,
2/94 i 56/95) mogu nastaviti s radom ako u roku od 6 mjeseci, računajući
od dana stupanja na snagu usklade svoj rad, akte i poslovanje s odredbama
Zakona o igrama na sreću.

Za ostalih 5 koncesija za trajno poslovanje igračnica i 15 koncesija
za povremeno poslovanje igračnica na području Republike Hrvatske, Ministarstvo
financija raspisat će natječaj u dnevnom tisku.

Članak 3.

Po provedenom natječaju Ministarstvo financija predložit će Vladi Republike
Hrvatske odluku o dodjeli trajnih i povremenih koncesija za priređivanje
posebnih igara na sreću u igračnicama.

Članak 4.

Ova Uredba stupa na snagu danom objave u "Narodnim novinama".

Klasa:460-01/98-01/02
Urbroj: 5030116-98-1
Zagreb, 24. rujna 1998.

Predsjednik
**mr. Zlatko Mateša**, v.r.

Uredba, NN 127/1998-1585
## Popis izvornih i zaštićenih pasmina i sojeva domaćih životinja te njihov potrebit broj

### NN 127/1998 (29.9.1998.), Popis izvornih i zaštićenih pasmina i sojeva domaćih životinja te njihov potrebit broj

# **MINISTARSTVO POLJOPRIVREDE I ŠUMARSTVA**

Na temelju članka 12. stavka 5. Zakona o stočarstvu ("Narodne novine
broj 70/97 i 36/98) ministar poljoprivrede i šumarstva određuje

## **POPIS**

### **IZVORNIH I ZAŠTIĆENIH PASMINA I SOJEVA DOMAĆIH ŽIVOTINJA TE NJIHOV POTREBIT BROJ**

I.

Izvorne i zaštićene pasmine i sojevi domaćih životinja nastalih na teritoriju
Republike Hrvatske jesu:

1. Goveda pasmine:

    1.1. Slavonsko srijemski podolac
    1.2. Istarsko govedo

2. Konji pasmine:
    2.1. Lipicanac
    2.2. Hrvatski posavac

3. Magarci

4. Ovce pasmine:
    4.1. Pramenka soja:
           4.1.1. Lička
           4.1.2. Istarska
4.2. Paška ovca
4.3. Creska ovca
4.4. Dubrovačka ruda

5. Domaća koza

6. Svinje pasmine:
    6.1. Crna slavonska
    6.2. Turopoljska

7. Perad vrste:
    7.1. Purani pasmine:
           7.1.1. Zagorski puran

7.2. Kokoši pasmine:
       7.1.2. Kokoš hrvatica

II.

Potrebit broj životinja (odraslih grla) pojedine pasmine i soja, za
održavanje uzgoja i čuvanje njihove genetske posebnosti, pri poželjnom
odnosu spolova je kod:

goveda        300

konja          350

magaraca    350

ovaca         250

koza           250

svinja         200

peradi        300

III.

Ovaj Popis stupa na snagu osmog dana od dana objave u "Narodnim novinama".

Klasa: 011-02/98-01/51
Urbroj: 525-01-98-01
Zagreb, 22. rujna 1998.

Ministar
**mr. Zlatko Dominiković,** v. r.

Ostalo, NN 127/1998-1587
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o postavljenju dr. Marka Žaje tajnika Ministarstva za veleposlanika u Ministarstvu vanjskih poslova Republike Hrvatske

### NN 128/1998 (2.10.1998.), Odluka o postavljenju dr. Marka Žaje tajnika Ministarstva za veleposlanika u Ministarstvu vanjskih poslova Republike Hrvatske

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam dr. MARKA ŽAJU tajnika Ministarstva, za veleposlanika
u Ministarstvu vanjskih poslova Republike Hrvatske.

Ova Odluka stupa na snagu 1. listopada 1998.

Broj: 081-98-1717/1
Zagreb, 23. rujna 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 128/1998-5790
## Odluka o odlikovanju Nj. E. Mečeslava Ivanoviča Senkeviča veleposlanika Ruske Federacije Redom kneza Branimira s ogrlicom

### NN 128/1998 (2.10.1998.), Odluka o odlikovanju Nj. E. Mečeslava Ivanoviča Senkeviča veleposlanika Ruske Federacije Redom kneza Branimira s ogrlicom

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine",
broj 20/95.), donosim

## **ODLUKU**

kojom se odlikuje

za doprinos razvitku prijateljskih odnosa i suradnje između Republike
Hrvatske i Ruske Federacije, za vrijeme obnašanja dužnosti ruskog veleposlanika
u Republici Hrvatskoj od 1997. do 1998. god.

### **Nj. E. Mečeslav Ivanovič Senkevič** **veleposlanik Ruske Federacije**

### **REDOM KNEZA BRANIMIRA S OGRLICOM**

Broj: 01-051-98-6-20/1
Zagreb, 23. rujna 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 128/1998-5800
## Odluka o davanju suglasnosti na Statut Javne ustanove "Park prirode Kopački rit"

### NN 128/1998 (2.10.1998.), Odluka o davanju suglasnosti na Statut Javne ustanove "Park prirode Kopački rit"

# **VLADA REPUBLIKE HRVATSKE**

Na temelju članka 30. stavka 2. Zakona o Vladi Republike Hrvatske ("Narodne
novine", broj 101/98) i članka 21. stavka 2. Zakona o zaštiti prirode ("Narodne
novine", br. 30/94 i 72/94), Vlada Republike Hrvatske je na sjednici održanoj
17. rujna 1998. godine donijela

## **ODLUKU**

### **O DAVANJU SUGLASNOSTI NA STATUT JAVNE USTANOVE "PARK PRIRODE KOPAČKI RIT"**

I.

Daje se suglasnost na Statut Javne ustanove "Park prirode Kopački rit",
koji je Upravno vijeće Javne ustanove "Park prirode Kopački rit" donijelo
na sjednici održanoj 18. svibnja 1998. godine.

II.

Ova Odluka stupa na snagu danom donošenja, a objavit će se u "Narodnim
novinama".

Klasa: 351-01/98-02/10
Urbroj: 5030104-98-1
Zagreb, 17. rujna 1998.

Predsjednik
**mr. Zlatko Mateša,** v. r.

Odluka, NN 128/1998-5810
## Indeks cijena na malo u Republici Hrvatskoj u rujnu 1998. godine

### NN 129/1998 (5.10.1998.), Indeks cijena na malo u Republici Hrvatskoj u rujnu 1998. godine

# OBJAVA

Državni zavod za statistiku objavljuje

## **INDEKS**

### **CIJENA NA MALO U REPUBLICI HRVATSKOJ U RUJNU 1998. GODINE**

Indeks cijena na malo u Republici Hrvatskoj u rujnu 1998. godine u odnosu
na kolovoz 1998. godine iznosi: **100,9.**

Klasa: 957-04/98-01/97
Urbroj: 555-05-04-98-97
Zagreb 1. listopada 1998.

Ravnatelj
**mr. sc. Ivan Rusan,** v. r.

Ostalo, NN 129/1998-1588
## Odluka o promjeni svote carine po mjernoj jedinici pri uvozu pojedinih poljoprivrednih i prehrambenih proizvoda iz Dodatka A Carinske tarife

### NN 129/1998 (5.10.1998.), Odluka o promjeni svote carine po mjernoj jedinici pri uvozu pojedinih poljoprivrednih i prehrambenih proizvoda iz Dodatka A Carinske tarife

# **VLADA REPUBLIKE HRVATSKE**

Na temelju članka 7. Zakona o carinskoj tarifi ("Narodne novine", br.
49/96 i 80/96), Vlada Republike Hrvatske je na sjednici održanoj 1. listopada
1998. godine, donijela

## **ODLUKU**

### **O PROMJENI SVOTE CARINE PO MJERNOJ JEDINICI PRI UVOZU POJEDINIH POLJOPRIVREDNIH I PREHRAMBENIH PROIZVODA IZ DODATKA A CARINSKE TARIFE**

I.

Visina svote carine po mjernoj jedinici pri uvozu pojedinih poljoprivrednih
i prehrambenih proizvoda iz ovih tarifnih oznaka iz Dodatka A Carinske
tarife mijenja se i iznosi:

|  |  |  |  |  |
| --- | --- | --- | --- | --- |
| **Tarifni  broj   Carinske  tarife** | **Tarifna       oznaka** | **Naziv** | **Mjerna            jedinica** | **Svota carine              u kunama        po mjernoj           jedinici** |
| 08.07 |  | Dinje, lubenice i papaje, svježe |  |  |
|  | 0807.1 | - Dinje (uključujući i lubenice): |  |  |
|  | 0807.11 | lubenice | kg | 0.00 |
| 10.01 |  | Pšenica i suražica |  |  |
|  | 1001.90 | - Ostalo |  |  |
|  | 1001.902 | - - - ostala pšenica | kg | 0.52 |

II.

Danom stupanja na snagu ove Odluke prestaje važiti sadržaj Dodatka A
- Svota carine po mjernoj jedinici robe za poljoprivredne i prehrambene
proizvode - unutar Carinske tarife ("Narodne novine", br. 49/96, 73/96,
81/96, 93/96, 11/97, 32/97, 51/97, 73/97, 76/97, 96/97, 101/97, 112/97,
119/97, 139/97, 142/97, 5/98, 19/98, 24/98, 34/98, 35/98, 48/98, 71/98,
89/98, 90/98, 98/98, 120/98 i 122/98), za tarifne oznake navedene u ovoj
Odluci.

III.

Ova Odluka stupa na snagu četvrtog dana od dana objave u "Narodnim novinama".

Klasa: 413-01/96-03/02
Urbroj: 5030115-98-35
Zagreb, 1. listopada 1998.

Predsjednik
**mr. Zlatko Mateša,** v. r.

Odluka, NN 129/1998-5840
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o visini novčane naknade za nezaposlenu osobu

### NN 129/1998 (5.10.1998.), Odluka o visini novčane naknade za nezaposlenu osobu

# **MINISTARSTVO RADA I SOCIJALNE SKRBI**

Na temelju članka 22. stavka 2. Zakona o zapošljavanju ("Narodne novine",
br. 59/96) ministar rada i socijalne skrbi uz suglasnost ministra financija
donosi

## **ODLUKU**

### **O VISINI NOVČANE NAKNADE ZA NEZAPOSLENU OSOBU**

I.

Najniža novčana naknada utvrđuje se u iznosu od 539,80 kuna mjesečno.

II.

Najviša novčana naknada utvrđuje se u iznosu od 900,00 kuna mjesečno.

III.

Stavlja se izvan snage Odluka o visini novčane naknade za nezaposlenu
osobu ("Narodne novine", br. 118/98), s danom primjene ove Odluke.

IV.

Ova Odluka stupa na snagu danom objave u "Narodnim novinama", a primjenjuje
se od 1. rujna 1998. godine.

Klasa: 120-02/98-01/06
Urbroj: 524-03/1-98-15
Zagreb, 17. rujna 1998.

Ministar rada i socijalne skrbi
**Joso Škara,** v. r.
Potpredsjednik Vlade i ministar financija
**mr. Borislav Škegro,** v. r.

Odluka, NN 129/1998-5850